ขึ้นก้อนแบบนี้อันตรายใมเวลากลืนน้ำลายเหมือนมีอะไรติดอยู่ไม่เจ็บ
สวัสดีค่ะ Jenjira Chaiyasitไม่แน่ใจว่าตำแหน่งก้อนที่รู้สึกว่ามีนั้นอยู่ที่ตำแหน่งใด แต่เข้าใจว่าเป็นที่บริเวณคอหอยด้านใน แล้วเวลากลืนน้ำลายรู้สึกเหมือนมีอะไรติดอาการที่เวลากลืนน้ำลายเหมือนมีก้อนนั้น อาจจะมีสาเหตุมาจากคออักเสบจากการติดเชื้อไวรัสหรือแบคทีเรีย แผลร้อนในที่บริเวณเยื่อบุคอหอย กรดไหลย้อน มีการหดเกร็งตัวที่ผิดปกติของกล้ามเนื้อบริเวณหลอดอาหาร อาจทำให้กลืนติด กลืนลำบาก หรือการมีเนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบากร่วมด้วยได้ดังนั้นหากยังมีอาการกลืนลำบากเรื้อรัง กลืนลำบากมากขึ้นเรื่อยๆเช่นกลืนน้ำก็เริ่มติด ร่วมกับมีน้ำหนักลด คลื่นไส้ อาเจียน แสบร้อนกลางอกร่วมด้วย ควรรีบไปพบแพทย์เบื้องต้นดื่มน้ำให้เพียงพอในแต่ละวัน รับประทานอาหารในปริมาณที่พอดีไม่รับประทานมื้อใหญ่จนเกินไป ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมากและกลืนง่ายๆ